CELEX: 62008TA0425
Language: ro
Date: 2013-04-12 00:00:00
Title: Cauza T-425/08: Hotărârea Tribunalului din 12 aprilie 2013 — KODA/Comisia ( „Concurență — Înțelegeri — Drepturi de autor privind execuția publică a operelor muzicale prin internet, prin satelit și retransmisia prin cablu — Decizie de constatare a unei încălcări a articolului 81 CE — Împărțirea pieței geografice — Acorduri bilaterale între societățile de gestiune colectivă naționale — Practică concertată care exclude posibilitatea de a acorda autorizații multiteritorii și multirepertoriu — Probă — Prezumția de nevinovăție” )

1.6.2013   
            
            
               RO
            
            
               Jurnalul Oficial al Uniunii Europene
            
            
               C 156/34
            
         Hotărârea Tribunalului din 12 aprilie 2013 — KODA/Comisia
   (Cauza T-425/08) (1)
   
   (Concurență - Înțelegeri - Drepturi de autor privind execuția publică a operelor muzicale prin internet, prin satelit și retransmisia prin cablu - Decizie de constatare a unei încălcări a articolului 81 CE - Împărțirea pieței geografice - Acorduri bilaterale între societățile de gestiune colectivă naționale - Practică concertată care exclude posibilitatea de a acorda autorizații multiteritorii și multirepertoriu - Probă - Prezumția de nevinovăție)
   2013/C 156/59
   Limba de procedură: daneza
   
      Părțile
   
   
      Reclamantă: Koda (Copenhaga, Danemarca) (reprezentanți: inițial K. Dyekjær și J. Borum, ulterior J. Borum și C. Karhula Lauridsen și în final J. Borum și G. Holtsø, avocați)
   
      Pârâtă: Comisia Europeană (reprezentanți: inițial F. Castillo de la Torre și N. Rasmussen, ulterior F. Castillo de la Torre și U. Nielsen, agenți)
   
      Intervenientă în susținerea pârâtei: International Federation of the Phonographic Industry (IFPI) (Zurich, Elveția) (reprezentanți: L. Uusitalo și L. Rechardt, avocați)
   
      Obiectul
   
   Cerere de anulare a Deciziei C(2008) 3435 final a Comisiei din 16 iulie 2008 privind o procedură în conformitate cu articolul 81 [CE] și cu articolul 53 din Acordul privind SEE (cazul COMP/C2/38.698 — CISAC)
   
      Dispozitivul
   
   
               1.
            
            
               Anulează articolul 3 din Decizia C(2008) 3435 final a Comisiei din 16 iulie 2008 privind o procedură în conformitate cu articolul 81 [CE] și cu articolul 53 din Acordul privind SEE (cazul COMP/C2/38.698 — CISAC), în ceea ce privește Koda.
            
         
               2.
            
            
               Anulează articolul 4 alineatele (2) și (3) din Decizia C(2008) 3435 final în măsura în care face trimitere la articolul 3 din aceasta, în ceea ce privește Koda.
            
         
               3.
            
            
               Respinge în rest acțiunea.
            
         
               4.
            
            
               Comisia Europeană suportă, pe de o parte, propriile cheltuieli de judecată și, pe de altă parte, cheltuielile de judecată efectuate de reclamantă, cu excepția celor aferente intervenției.
            
         
               5.
            
            
               International Federation of the Phonographic Industry (IFPI) suportă propriile cheltuieli de judecată, precum și pe cele efectuate de Koda și aferente intervenției.
            
         
               6.
            
            
               Koda și Comisia suportă, fiecare, propriile cheltuieli de judecată aferente procedurii măsurilor provizorii.
            
         
      (1)  JO C 327, 20.12.2008.